《蓦山溪 小舟冒夜东归，即事口占》
清代·王策

丽谯风断，急柝酸如雨。月黑路无人，倚装轻、冲寒径去。

滩声窸窣，小棹割轻冰，村犬寂，夜鸡喑，噫嗌鸺鹠语。

小市年荒，没个租船住。捃拾尽鱼虾，獭饥号、怒腾前渡。

灯消酒醒，拥被倚篷舱，忧时泪，望乡心，历历霜更曙。

作者简介：江苏太仓人，字汉舒。诸生。以词名，尤侗曾邀主其家。有《香雪词钞》。